истории за Монаси
По време на неделната проповед един свещеник се обърнал към миряните:
- Братя и сестри, църквата на нашия малък град се нуждае от спешен ремонт. За целта е нужно да съберем десет хиляди лева. Моля да пристъпите към правене на дарения!
Всички стояли неподвижно и гледали гузно надолу. Попът извисил глас:
- Какво ви става? Нима никой няма да отдели и стотинка за Божия храм?!
Тогава от задните редове се изправила местната прост*тутка. Тя пристъпила напред, бръкнала в чантичката си, извадила дебела пачка банкноти и казала:
- Вземете, отче! Тук са точно десет хиляди лева.
Божият служител промълвил:
- Дъще моя, много съм объркан! От една страна твоята благородна постъпка ме трогва до сълзи! Но от друга страна... Като знам каква е твоята професия, не мога да приема. Защото за мен това са грешни пари.
Настъпило неловко мълчание. Най-сетне един от миряните се обадил плахо:
- Защо да са грешни парите бе, отче? Та това са си все наши пари!...